חזית מפעל ארגמן, יבנה
**שמעון קליר** (6 בינואר 1937 – 17 בפברואר 2024) תעשיין ויזם ישראלי, בנו של אברהם קליר. מחלוצי תעשיית האנרגיה המתחדשת בעולם. חתן פרס קפלן.

ביוגרפיה
--------

קליר למד הנדסת תעשייה וניהול בפקולטה להנדסה בטכניון - מכון טכנולוגי לישראל. יחד עם האדריכל רם כרמי, ניהל קליר את תכנון והעברת מפעל "ארגמן" לטקסטיל מרמת גן לעיר יבנה וזאת לבקשת רוה"מ לוי אשכול אשר ביקש ליישם את תוכניות פיזור האוכלוסין. בשנת 1972 מונה למנכ"ל תשלובת ארגמן עד למכירתה בשנת 1989 לחברת לודז'יה-רוטקס.

ארגמן תעשיות הוקמה בשנת 1934 ע"י אברהם קליר והיתה מההחברות הראשונות שהונפקו בבורסה לני"ע בתל אביב (בשנת 1961). בהובלתו של שמעון קליר, הפכה ארגמן לתשלובת הטקסטיל הגדולה בישראל עם כ-1,200 עובדים במפעליה שנבנו בעיר יבנה וכללו גם את מפעלי יומאר, ארגטן, אראל בקרה, אראל אנרגיה, אראל תקשורת, ארקום, אראן ועוד{. ארגמן, בהובלתו של קליר, תפקדה גם כחממה הטכנולוגית הראשונה בישראל והקימה מעל לעשר חברות טכנולוגיה מתקדמות. חלקן הונפקו בבורסה בתל אביב וחלקן בנאסד"ק.

קליר שימש גם כיו"ר מועצת המנהלים של חברת אראל תקשורת (נסחרה בנאסד"ק) ושל חברת תיגי סולאר הנסחרת בבורסה בתל אביב, עד ליומו האחרון.

בידוד שקוף
בתחילת שנות התשעים הקים והוביל את חברת אימראד שפיתחה גבישי CZT וטכנולוגיה להדמיה גרעינית מתקדמת בה משתמשים כיום במערכות הדמיה ונמכרה לבסוף לחברת אורבוטק.
קליר רשם מספר פטנטים וביניהם פטנטים על טכנולוגית הבידוד השקוף המהווה אלמנט משמעותי בפיתוחים של הפקה ואגירת אנרגיית חום מתחדשת

קליר היה חבר במספר דירקטוריונים וועדי הנהלה במשך הקריירה שלו.
בין פעילויותיו הציבוריות, כיהן בחבר המנהלים של בית הספר למשחק "בית צבי" (שהוקם על ידי הוריו נעימה ואברהם קליר) לזכרו של צבי, אחיו הבכור שנפל במלחמת השחרור בקרב על אשדוד. מדי שנה העניקו שמעון ואשתו חגית את פרס צבי קליר לבוגר בית הספר המצטיין.

בשנת 2023, כחלק מחגיגות 100 שנה לעיר רמת-גן, הקימה העירייה במסגרת פרויקט "ספסלים מספרים" ספסל עם סיפור הקמת בית צבי אותו מספר שמעון קליר.

פעילות ציבורית
--------------

* חבר בוועדת חורב להגדרת צורכי כח האדם של חברות טכנולוגיות בישראל
* חבר בוועדת עמית לתיאום צורכי העלייה בין הסוכנות היהודית והממשלה
* חבר בוועדת גליל 2000 לתכנון ופיתוח הגליל
* חבר הוועדה להקמת קרן בירד (לתמיכה ושיתוף פעולה בין חברות טכנולוגיה ישראליות ואמריקאיות)
* חבר הוועדה להקמת מתימופ (לימים הרשות לחדשנות), לקידום השקעות בטכנולוגיה ישראלית
* עמד בראש ועדת פרס התעשייה של המועצה לישראל יפה

פרסים
-----

* פרס קפלן - שלוש זכיות (קליר הוא היחיד אשר זכה בפרס זה שלוש פעמים), אחת הזכיות ניתנה לו עבור יוזמה, מקוריות ויעילות בתכנון הפונקציונלי של מפעל ארגמן ביבנה.
* עמית כבוד של האוניברסיטה הפתוחה, 2003
* פרס InterSolar על מצוינות וקדמה של פתרונות סולארים, גלובל קלין-טק 100

קישורים חיצוניים
----------------

ויקישיתוף מדיה וקבצים בנושא **שמעון קליר** בוויקישיתוף
* שמעון קליר, ברשת החברתית LinkedIn

הערות שוליים
------------

1. ↑  מיכאל יעקובסון, סיבוב במה שנשאר מארגמן, **חלון אחורי**
2. ↑  אתר למנויים בלבד אסף לבנון, בשיתוף תיגי סולאר, הדבר החם הבא: הפתרון הישראלי לייצור חום באנרגיה מתחדשת, באתר TheMarker‏, 1 במאי 2022
3. ↑  הערכות: GE רוצה לרכוש את טכנולוגיות הגרעין של אימארד הישראלית, באתר הארץ, 3 בפברואר 2005
4. ↑  פרופ' דן זסלבסקי, אופקים חדשים לאנרגיה מתחדשת, הטכניון
5. ↑  חברותו בדירקטוריון האוניברסיטה הפתוחה האוניברסיטה הפתוחה (חל"צ)
6. ↑  אבל כבד בתעשייה: מחלוצי האנרגיה המתחדשת בישראל הלך לעולמו, באתר אייס, 18 בפברואר 2024
7. ↑  ספסל 12: בית צבי - שמעון קליר, באתר podbean.com
8. ↑  Intersolar AWARD 2022: Winners present outstanding Solar Technology, באתר Solar Thermal World
9. ↑